Povestea lui Rambo, neamțul înarmat până-n dinți care a fost vânat 5 zile de poliție.
"Rambo" sau Yves Rausch, bărbatul care trăia într-o colibă la marginea pădurii, a fost căutat de polițiștii germani 5 zile, apoi prins și arestat. Mama sa a cooperat cu autoritățile și le-a oferit informații pentru ca acesta să fie prins. Neamțul își cultiva singur legumele și cioplea gnomi, din lemn, pe care spera să-i vândă pentru a-și asigura traiul.
Zilele trecute, sute de polițiști nemți erau pe urmele lui "Rambo", un bărbat fără adăpost, înarmat, care se ascundea în Pădurea Neagră.După 5 zile, "Rambo" a fost prins. Bărbatul de 31 de ani, pe numele său Yves Rausch, a fost arestat după ce a amenințat 4 polițiști. Neamțul a fost mai îndrăzneț de atât, trecând de la amenințări la a le lua armele acestora, relatează BBC.După ce autoritățile germane și poliția anunțau oamenii să rămână în case din cauza unui bărbat înarmat care ar putea să le facă rău, azi, suspectul a fost prins și i-au fost confiscate cele patru arme.Sursa Foto: ProfimediaPovestea lui "Rambo", neamțul care a speriat autoritățilePoliția a declarat că locuia în zona Oppenau și cunoștea destul de bine pădurea. Întrebată câteva detalii despre el, mama lui Yves Rausch a spus că a fost evacuat anul trecut din apartamentul în care stătea cu chirie.Imediat după aceasta, Yves a mers la mătușa lui și a locuit acolo până ce și-a amenajat o locuință în pădure."Voia să evadeze în natură, să fie liber", l-a descris mama lui, la cererea autorităților.Sursa Foto: EPAMama lui a mai spus despre el că își cultiva propriile legume, locuia într-o colibă și cioplea gnomi de lemn pe care spera că-i va vinde pentru a-și asigura traiul.Femeia a mai declarat și că a băut o cafea cu el pe 8 iulie și părea "perfect normal".Autoritățile au pornit pe urmele sale și l-au găsit în cursul zilei de duminică, într-o colibă aflată la marginea pădurii, așa cum le-a spus mama lui.Inițial părea că va coopera cu polițiștii, însă nu a fost deloc așa cum credeau aceștia. Brusc, bărbatul a scos un pistol, i-a amenințat și le-a luat armele.În cursul zilei de azi, "Rambo" sau Yves Rausch a fost prins de polițiști, armele i-au fost confiscate și a fost arestat.